Priedas Nr 3. Darbų, atliekamų pagal Pavedimus, sąrašas
Darbų vykdymo pagal Nurodymus ir Pavedimus Bendrovės objektuose proceso aprašas

DARBŲ, ATLIEKAMŲ PAGAL PAVEDIMUS, SĄRAŠAS

1. Planiniai eksploatavimo darbai vykdomi transformatorinių, transformatorių pastočių, skirstomųjų punktų žemosios įtampos įrenginiuose su sąlyga, kad patalpoje nėra įtampos, išskyrus apšvietimo, valdymo, automatikos, elektros matavimų, signalizacijos grandines; 
2. I kategorijos eksploatavimo darbai relinės apsaugos, valdymo, signalizacijos, automatikos, ryšių, elektros matavimo grandinėse ir antrinėse elektros energijos apskaitos grandinėse, įrengtose transformatorių pastotėse ir skirstomuosiuose punktuose. Dirbant šiuos darbus aukštosios įtampos srovinės dalys turi būti už nuolatinių aptvarų arba toliau, nei nurodyta Saugos eksploatuojant elektros įrenginius taisyklių  3 ir 4 prieduose;
3. I kategorijos darbai žemosios įtampos elektros įrenginiuose, vykdomi operatyvinių darbuotojų, išskyrus įvadinių automatinių jungiklių įrengimo ir keitimo darbus, kurie atliekami techninės priežiūros tvarka;
4. Aukštos įtampos įrenginių gedimų šalinimas atjungus įtampą, vykdomas operatyvinių darbuotojų;
5. Mobilios modulinės transformatorinės pajungimas ir atjungimas, vykdomas operatyvinių darbuotojų;
6. Trifazio elektros tinklo kokybės analizatoriaus/registratoriaus prijungimas ir atjungimas;
7. Aukštosios įtampos įrenginių izoliacijos varžos matavimas megommetru;
8. Atramų įžeminimo varžų matavimas, atjungus varžtinius gnybtus, jungiančius nuleistuvą su įžeminimo įrenginiu; 
9. Darbai ryšių prijungimo filtre ar jo kabelyje;
10. Darbai žemosios įtampos savųjų reikmių skyduose, rinklėse ir darbai elektros instaliacijose;
11. Uždarų skirstyklų pastatų ir atvirų skirstyklų teritorijoje esančių statinių statybinės dalies, kabelių kanalų dangčių, kelių, tvorų ir pan. remonto, keitimo, įrengimo darbai, jei nėra galimybės priartėti prie įtampą turinčių dalių, arčiau nei Saugos eksploatuojant elektros įrenginius taisyklių  3 ir 4 prieduose nurodytais atstumais;
12. Darbai prie galios transformatorių ventiliatorių, prie alyvos siurblių elektros variklių bei mechaninės dalies, oro filtrų patikrinimas ir absorbentų juose pakeitimas, alyvos lygio matuoklių stiklų valymas, alyvos pavyzdžių ėmimas bei alyvos papildymas, transformatoriaus atšakų perjungimas, kai aukštosios įtampos srovinės dalys yra už nuolatinių aptvarų arba toliau, nei nurodyta Saugos eksploatuojant elektros įrenginius taisyklių  3 ir 4 prieduose;
13. Alyvinių jungtuvų pavarų defekto šalinimas, atliekamas atjungus visas turinčias įtampą grandines (valdymo, signalizacijos, elektros apšildymo, pavaros maitinimo ir kt.), kai aukštosios įtampos srovinės dalys yra už nuolatinių aptvarų ir nėra galimybės priartėti prie įtampą turinčių srovinių dalių, arčiau nei Saugos eksploatuojant elektros įrenginius taisyklių  3 ir 4 prieduose nurodytais atstumais;
14. Srovinių dalių įšilimo bei vibracijos tikrinimas, matavimai elektros srovės matavimo replėmis aukštosios įtampos elektros įrenginiuose;
15. Fazavimo darbai aukštos įtampos elektros įrenginiuose, nenaudojant žmonių kėlimo mechanizmų, vykdomi operatyvinių darbuotojų bei fazavimo darbai iki 1000 V įtampos elektros įrenginiuose vykdomi operatyvinių remonto darbuotojų;
16. Darbai aukštosios įtampos skirstyklose ant ištrauktų vežimėlių, kai spintų durys ar užuolaidos užrakintos ir ant jų pakabintas ženklas „Stok įtampa“;
17. Traukos, pūtimo ventiliatorių, vandens siurblių, elektros variklių remonto darbai jų pastatymo vietose;
18. Planiniai darbai viengrandėse žemosios įtampos oro linijose, kai darbo vietoje nėra sankirtų su kitomis veikiančiomis oro linijomis ir nėra indukuotos įtampos;
19. II kategorijos darbai žemosios įtampos elektros įrenginiuose, nesužieduotame žemosios įtampos tinkle, kai yra keičiamas arba įrengiamas automatinis jungiklis įrengtas kabelių spintoje arba komercinės apskaitos spintoje, skirtoje vienam vartotojui; 
20. Neatidėliotinas 0,4-10 kV elektros įrenginių remontas ir gedimų šalinimas, atliekamas Bendrovės operatyvinio remonto arba remonto darbuotojų:
20.1. jeigu jo neatlikus sutriktų normalus elektros įrenginių darbas ar elektros energijos tiekimas, kai darbus atlieka operatyviniai remonto darbuotojai arba remonto darbuotojai prižiūrimi operatyvinių ar operatyvinių remonto darbuotojų;
20.2. jei oro linija yra viengrandė, neturi sankirtų su veikiančiomis oro linijomis ir ji nėra indukuotos įtampos zonoje:
20.2.1. oro linijų nutrūkusių laidų sudūrimas, oro kabelių sudūrimas, pažeistų izoliatorių keitimas;
20.3. kiti panašūs darbai, neišvardinti šiame Darbų, atliekamų pagal pavedimus, sąraše.
